cyanic-selkie/wikianc huggingface dataset:
Elektrisk motstand og konduktivitet
Generelle skalære mengder
For eksempel er gummi et materiale med stor ρ og liten σ - fordi selv et veldig stort elektrisk felt i gummi nesten ikke strømmer gjennom det. På den annen side er kobber et materiale med liten ρ og stor σ - fordi selv et lite elektrisk felt trekker mye strøm gjennom det.
Referanser
Электрическая проводимость
Slánský-prosessen
Slánský-prosessen (offisiell tittel: Proces s protistátním spikleneckým centrem Rudolfa Slánského oversatt «Rettssaken mot antistatskonspirasjonen omkring Rudolf Slánský») var en arrangert rettssak mot de deler av Tsjekkoslovakias Kommunistparti (KSČ) som ble antatt å ha overtatt den politiske linjen til den jugoslaviske lederen Josip Tito.
20. november 1952 ble Rudolf Slánský, generalsekretær i KSČ, og 13 andre kommunistiske ledere eller byråkrater, 11 av dem jøder, beskyldt for å ha deltatt i en «trotskistisk-sionistisk» sammensvergelse. De ble alle funnet skyldig. 11 ble dømt til døden og 3 til livsvarig fengsel. Aktor var Josef Urválek.
Bakgrunn
Rettssaken var et resultat av en splittelse innen det kommunistiske ledersjiktet om i hvilken grad staten skulle etterligne Sovjetunionen, og var del av en større Stalin-inspirert utrensing av «illojale» elementer i de nasjonale kommunistpartiene i Sentral-Europa, så vel som en anti-semittisk utrensing av jøder fra lederskapet i kommunistpartiene.
Klement Gottwald, president i Tsjekkoslovakia og leder av KSČ, fryktet å bli fjernet og bestemte seg for å ofre Slánský, som i lang tid hadde vært en samarbeidspartner og personlig venn av ham. Han var dessuten nestleder i partiet. De andre som ble tiltalt i saken ble valgt for å gi en klar advarsel til ulike grupper i statsbyråkratiet. Et par av dem, som Šváb og Reicin, var brutale sadister som ble tiltalt for å gi rettssaken et mer realistisk preg.
Prosessens forløp
Prosessen (og den etterfølgende terror i Tsjekkoslovakia) ble styrt av sovjetiske rådgivere etter ordre fra Moskva. Rådgiverne var ironisk nok invitert av Rudolf Slánský og Klement Gottwald. Iverksettingen av prosessen ble utført med hjelp fra den tsjekkoslovakiske sikkerhetstjenesten etter László Rajk-prosessen i september 1949.
Slánský forsøkte å begå selvmord i fengslet. Petisjoner, angivelig fra det tsjekkoslovakiske folk, som forlangte de tiltaltes død, ble levert inn. Den harde behandlingen som kom de tiltalte til del, var en måte å vise at partiet ikke ville la seg stoppe og at potensielle dissidenter ikke kunne forvente noen nåde.
Etterspill
Etter Stalins død i mars 1953 fulgte en oppmyking i forfølgelsene og ofrene for rettssaken ble stille gitt amnesti en etter en, inkludert de som hadde overlevd Praha-rettssaken. Senere var kommunistpartiets offisielle historiografi forsiktig med å omtale saken og la skylden for det som hadde hendt på en «personkult». Mange andre politiske rettssaker fulgte, og mange uskyldige ofre ble sendt til fengsel og tvangsarbeid i urangruvene i Jáchymov og arbeidsleire. Under Praha-våren ble de tiltalte rehabilitert og tildelt æresbevisninger. Imidlertid ledet ikke denne oppreisningen til noe større oppgjør med fortiden i og med at Sovjetunionen invaderte Tsjekkoslovakia samme høst.
Æresbevisninger
Tsjekkolslovakias president Ludvík Svoboda tildelte æresbevisninger til flere tiltalte fra prosessen 1. mai 1968:
Prosessen i mediene
Slánský-prosessen ble dramatisert i filmen L'Aveu fra 1970, regissert av Costa-Gavras og med Yves Montand og Simone Signoret i hovedrollene. Filmen var basert på boken med samme navn av Artur London, som var en av de tre overlevende fra prosessen.
Slánský-prosessen er et nøkkelelement i boken Under a Cruel Star: A life in Prague 1941-1968 (ISBN 0841913773). Boken er en memoarbok av Heda Margolius Kovaly og handler om livet til en jødisk kvinne fra hun unnslipper en konsentrasjonsleir under den annen verdenskrig til hun flykter fra Tsjekkoslovakia under Praha-våren 1968. Kovalys ektemann, Rudolf Margolius, som også var en Holocaust-overlever, var en av de elleve som ble henrettet i løpet av Slánský-prosessen. Parets sønn, Ivan, har også skrevet om Slánský-prosessen. Se Ivan Margolius: Reflections of Prague: Journeys through the 20th Century (ISBN 0470022191).
Lignende prosesser
Slánský-prosessen var en del av en større utrenskning i de kommunistiske partier Sovjetunionen hadde kontroll over. Den foregikk i de land Sovjetunionen hadde okkupert, innsatt sine marionettregimer i eller hadde stor kontroll over, som Romania, Ungarn, Tsjekkoslovakia, Bulgaria, Polen, men også i vesteuropeiske lands kommunistpartier. I Norge gav utrenskningene seg utslag i Norges Kommunistiske Partis «oppgjør med det annet sentrum».
Kjente navn fra prosessene i østeuropeiske land:
Litteratur
Karel Kaplan, ''I centralkommitténs hemliga arkiv. Sanningen om Slànskýprocessen'', Stockholm 1982.
Dalby Bjørn
«Dalby Bjørn» er en folkevise av den typen vi kaller middelalderballade. I TSB katalogen er den typologisert som TSB A 23. I Danmarks gamle Folkeviser står den som nr. 64.
I Norge er visa blitt kjent gjennom Peder Syvs Kjempeviseboka. Viser fra Kjempeviseboka pleide ikke folkevisesamlerne å ta med, men L.M. Lindeman skrev opp en melodi fra Vestfoldtil visa.
Handling
En prins blir omskapt til en bjørn og gjør stor skade. En ridder vinner over bjørnen og da kan han fortelle hvem han er.
Fred Åkerström-stipendet
Fred Åkerström-stipendet (svensk: Fred Åkerström-stipendiet) ble innstiftet i 1987 av Visfestivalen i Västervik i samarbeide med Länsförsäkringar.
Stipendet ble utdelt årlig fra 1987 til og med 2013 til «en person som på en betydningsfull måte har arbeidet for å bevare, utvikle og/eller skape svensk visekunst». Utdelingen fant sted i forbindelse med Visfestivalen i Västervik. I 2011 var prisbeløpet på 40 000 svenske kroner. I 2014 ble stipendet erstattet av «Länsförsäkringar Kalmar Läns stipendium till minne av Hansi Schwarz».
Ligue 1 1972–1973
Ligue 1 1972–73 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Robert Taylor (skuespiller)
Robert Taylor (født Spangler Arlington Brough 5. august 1911, død 8. juni 1969) var en amerikansk skuespiller som var aktiv både på film og fjernsyn.
Taylors filmkarriere startet da han fikk kontrakt med Metro-Goldwyn-Mayer i 1934. Året etter spilte han sin første hovedrolle i Den store Eros. Populariteten hans økte i slutten av 1930- og utover 1940-årene med roller i filmer som En Yankee i Oxford (1938), Waterloo Bridge (1940) og De 13 (1943). Under andre verdenskrig tjenestegjorde Taylor i United States Naval Air Corps, der han jobbet som flygeinstruktør og spilte i instruksjonsfilmer. Han spilte i TV-serien The Detectives Starring Robert Taylor fra 1959 til 1962. I 1966 erstattet han sin venn Ronald Reagan som vert som TV-serien Death Valley Days.
Taylor var gift med skuespillerinnen Barbara Stanwyck fra 1939 til 1951. Han giftet seg med skuespillerinnen Ursula Thiess i 1954, og ekteparet fikk to barn sammen. Taylor var en storrøyker og ble diagnostisert med lungekreft i oktober 1968. Han døde av denne sykdommen i juni 1969, da han var 57 år gammel.
Austråttunnelen
Austråtkulverten er en kulvert på fylkesvei 516 i Sandnes kommune i Rogaland. Kulverten går mellom Austrått og Hana.
Cecilie Meiden
Cecilie Meiden er en fiktiv person i sagaen om Isfolket som er skrevet av den norske forfatteren Margit Sandemo. Vi hører for første gang om Cecilie i boken Lengsel, men hun er også med i bøker som Dødssynden, Den onde arven, Spøkelsesslottet, Den ensomme, Demonfjellet, samt flere bøker hvor hun er nevnt. Hun er en frisinnet person som kanskje har kanskje litt for mye av det gode. I boken Dødssynden ble hun gift med den velstående mannen Alexander Paladin. Cecilie Meiden jobbet i Danmark første gang hun møte ham. Etter en reise hjem for å besøke familien kom hun tilbake til Danmark og møtte markgreven igjen den dagen hun kom. Etter det søkte hun hans hjelp for noe var i ferd med å skje og hun og Alexander Paladin bestemte seg for å gifte seg for å redde begge to. Alexander Paladin sto under en dødsdom og Cecilie Meiden kunne også få døden etter seg, på grunn av den synden hun nettopp hadde begått.
Mono (Benin)
Mono er et departement i Benin. Det ligger sørvest i landet langs kysten av Beninbukta og grenser til departementene Kouffo og Atlantique, det grenser også til landet Togo i vest. Før reformen i 1999 som delte de opprinnelige seks departementene inn i tolv nye departmenter var Kouffo del av Mono.
Blant språkene som snakkes i departementet er Gen, Ewe og noen av Phla–Pherá-språkene.
Fuktig subtropisk klima
Fuktig subtropisk klima er varmt og fuktig om sommeren og kjølig eller mildt om vinteren. Nedbørsmengdene er mer eller mindre jevnt fordelt gjennom året. Det er mange områder som faller inn under denne klimasonen, og uttrykket «subtropisk» kan være misvisende for vinterklimaet i de kjøligere områdene innenfor sonen. Vinternedbør, av og til som snø, får man i forbindelse med store lavtrykkssystemer som vestavinden fører fra vest mot øst. Nedbøren om sommeren kommer stort sett i forbindelse med tordenvær og av og til i forbindelse med tropiske stormer eller tropiske sykloner. Fuktig subtropisk klima finner man på sørøstsiden av alle kontinentene med unntak av Antarktis, hovedsakelig mellom 24 og 37 ℃. De årlige normale ekstremtemperaturene er hovedsakelig mellom −12 og 43 ℃, men dette kan variere stort fra sted til sted.
Europa
Det er hovedsakelig i sørlige deler av Europa med avgrensning til de dominerende sonene med middelhavsklima, at man finner denne typen klima. Det er områdene fra Posletta i Nord-Italia og sørøstover gjennom Slovenia og Kroatia. Nedbør om sommeren kommer i mye større mengder enn i middelhavsklimaet, og vintertemperaturene er bare like over frysepunktet. Denne klimatypen er som finnes i enkelte områder langs svartehavskysten i den europeiske delen av Russland og Tyrkia, i Romania og Bulgaria. I Bulgaria og Romania er det uklare skiller mellom soner med fuktig subtropisk klima og soner med fuktig kontinentalklima.
Asia
Denne klimatypen dominerer den østlige og sentrale kysten av Kina, hovedsakelig mellom elvene Huang He og Chang Jiang, i tillegg til sørlige deler av Sør-Korea og lavlandet i Japan. I Japan er det uklare skiller mellom soner med fuktig subtropisk klima og soner med fuktig kontinentalklima, særlig i de sørlige områdene og i forskjellige høyder. I Sørvest-Asia forekommer denne klimatypen i Georgia og Tyrkia langs Svartehavet, i Aserbajdsjan og den nordlige kysten av Iran langs Det kaspiske hav. Men denne klimatypen i Georgia, Tyrkia og Aserbajdsjan grenser til maritimt klima.
Sør-Amerika
I Sør-Amerika forekommer denne klimatypen i Pampas i Argentina og Paraguay, Uruguay og sørlige områder av Brasil.
Afrika
I Afrika forekommer denne klimatypen bare lengst sørøst på kysten av Sør-Afrika, inkludert Durban og nordover til de aller sørligste områdene av Mosambik.
Australia
I Australia er det en smal sone nord i New South Wales og på kysten av Queensland med denne typen klima. Nord for Brisbane blir klimaet regnet som tropisk.
Nord-Amerika
Denne typen klima dominerer Sørstatene i USA, med avgrensning mot tropisk savanneklime i sørlige Florida, steppeklima mot vest og Fuktig kontinentalklima mot nord.
Det sjette Fantomet
Det sjette Fantomet (født 1646, død 1682) var i tegneserien Fantomet den sjette personen som svor Hodeskalleeden. Han overtok etter sin far, Det femte Fantomet, i 1662. I 1664 overvinner han piraten Rødskjegg og tre av hans beste menn, og de går med på å starte Jungelpatruljen med ham. I 1665 gifter han seg med Natala, som var tidligere dronning av Navarra, og hun føder ham en sønn samme år. Han reiser Bengals keiser Joonkar fra slaveri, som til takk får Fantometklippen hogd ut. Han døde i 1682 etter skader fra et skuddsår.
Almirante Tamandaré
Almirante Tamandaré er en kommune i delstaten Paraná i sørregionen av Brasil.
Radha Mitchell
Radha Rani Amber Indigo Anunda Mitchell (født 12. november 1973 i Melbourne) er en skuespiller fra Australia.
Karriere
Mitchell hadde sin første betydelige rolle i den australske såpeserien Neighbours, hvor hun i 1994 spilte fallskjermlæreren Cassandra Rushmore, og fra 1996 til -97 studenten Catherine O'Brien.
I 1997 spilte hun i to filmer – High Art og Everything Put Together – som begge vant en Independent Spirit Award. Snart fulgte andre filmer, som Pitch Black, Phone Booth og Man on Fire.
Mitchell fikk anerkjennelse for sitt spill i den Oscar-vinnende Finding Neverland, hvor hun spilte mot Johnny Depp og Kate Winslet og sammen ble de nominert til en Screen Actors Guild Award for «Outstanding Cast in a Motion Picture».
Guldskeppet
Guldskeppet, Litteraturfrämjandet tidligere Boklotteriet innstiftet i 1970 en svensk hederspris som skulle tilfalle en kulturpersonlighet som hadde gjort særskilt stor innsats for kulturen. Denne prisen ble utdelt for første gang i 1970 og tilfalt Astrid Lindgren. Guldskeppet bestod av en statuett formgitt av professor Karl Göte Bejemark.
Radha Mitchell
Karriere
Mitchell fikk deretter tittelrollen i Woody Allen's Melinda and Melinda, etterfulgt av hovedrollen (sammen med Josh Hartnett) i Mozart and the Whale, og i filmatiseringen av videospillet Silent Hill. Hennes siste film (2008) er The Children of Huang Shi.
Filmografi (utvalg)
• 1994: Neighbours (TV-serie)
• 1998: High Art
• 2000: Everything put Together
• 2001: Highway Psychos
• 2002: Dead Heat
• 2002: Phone Booth
Jacob Munch Heiberg
Jacob Munch Heiberg (født 12. juni 1843 i Kristiania, død 30. april 1888 samme sted) var en norsk lege og anatom.
Radha Mitchell
Filmografi (utvalg)
• 2003: Visitors
• 2004: Man on Fire
• 2004: Finding Neverland
Jacob Munch Heiberg
Den 5. juni 1875 mottok han doktorgrad på en avhandling om sårlære og studerte derpå et par år i utlandet. Den 5. mai 1878 ble han professor i anatomi, histologi og embryologi og overtok ledelsen av Anatomisk institutt (UiO) etter Joachim Andreas Voss. Jacob Munch Heiberg var i 1881 den eneste av kollegene på medisinsk fakultet, som stemte for å la kvinner få studere, de fikk retten endelig i 1884. I 1884 var Heiberg medstifter av Norsk Kvinnesaksforening. Fra 1884 utga han tidsskriftet «Biologiske meddelelser», og samme året fikk han i stand (sammen med sin svoger, sanitetsgeneral Johan Fredrik Thaulow) byens nye Samaritanerforening. Han ble syk og sluttet den 27. februar 1887, ett år før han døde, lederrollen overtatt av Gustav Adolph Guldberg.
Han var sønn av kirurgen Johan Fritzner Heiberg (1805–83) og storebror til finansmannen Axel Heiberg (1848–1932). Hans morfar var maleren Jacob Munch (1776–1839).
Radha Mitchell
Filmografi (utvalg)
• 2005: Mozart and the Whale
• 2006: Silent Hill
• 2007: Feast of Love
• 2007: Rogue
• 2008: Henry Poole Is Here
• 2009: Surrogates
• 2013: Olympus Has Fallen
• 2013: The Frozen Ground
• 2016: London Has Fallen
Kleppetunnelen
Kleppetunnelen, også Kleppevarden tunnel er en tunnel på fylkesvei 44 i Klepp kommune i Rogaland. Tunnelen går mellom Kleppe og Klepp.
Moldova i Eurovision Song Contest
Moldova debuterte i Eurovision Song Contest i 2005 og har deltatt 18 ganger. I debuten kom Moldova på en sjetteplass, noe som lenge var landets beste plassering i Eurovision Song Contest. I 2017 slo landet sin egen bestenotering med en tredjeplass – som fortsatt er Moldovas beste plassering. Landets dårligste resultat kom i 2014, da Moldova endte sist i sin semifinale.
Historikk
Det er den moldovske kringkasteren TRM som sender Eurovision Song Contest i Moldova, og som velger landets bidrag til konkurransen. Moldova deltok første gang i Eurovision Song Contest i 2005, elleve år etter at nabolandet Romania deltok første gang. Debuten kom i Moldovas andre naboland, Ukraina, og det var gruppen Zdob și Zdub som ble landets første deltakere. Med låten «Boonika bate doba» kom Moldova på en andreplass i semifinalen og endte opp på en sjetteplass i finalen. Dette var Moldovas beste resultat i konkurransen frem til 2017, da gruppen SunStroke Project kom på en tredjeplass med «Hey, Mamma!».
Tre år uten finale
I 2008 ble Moldova for første gang slått ut i semifinalen, men de fem påfølgende årene kvalifiserte Moldova seg til finalen hvert eneste år. I 2014 innledet Moldova sin dårligste periode i Eurovision Song Contest med en sisteplass i semifinalen. Heller ikke i 2015 eller 2016 kvalifiserte landet seg til finalen. Moldova gjorde imidlertid et sterkt finale-comeback i 2017, da landet fikk sin hittil beste plassering, en tredjeplass. En tiendeplass fulgte i 2018. . Men i 2019 ble Moldova slått ut av semifinalen igjen.
Fylkesvei 8560
Fylkesvei 8560 går mellom Straumsnes (ved Rossfjordstraumen) og Finnfjordeidet i Senja.
Veien går vest for Rossfjordvatnet parallelt med Fv7872, som går øst for vatnet, til Straumsnes.
Moldova i Eurovision Song Contest
Språk
De fleste gangene har Moldova sunget på engelsk, men landet har også sunget på nasjonalspråket rumensk ved tre anledninger. Deler av bidraget «Loca» i 2006 ble også fremført på spansk.
Fylkesvei 8560
Før 1. januar 2010 var veien riksvei, etter at regionsreformen trådte i kraft har den status som fylkesvei.
Moldova i Eurovision Song Contest
Episk saksofon-kjendis
I Norge fikk det moldovske bidraget i 2010 stor oppmerksomhet takket være SunStroke Projects solbrillekledde saksofonist, Sergej Stepanov. Han gjorde seg bemerket da han spilte solo med stor rytmisk innlevelse. Stepanov ble raskt døpt til Epic Sax Guy, fikk sin egen fanside på Facebook og ble et internettfenomen med flere humorvideoer på blant annet YouTube. Takket være hoftevrikkingen fikk også SunStroke Project flere spilleoppdrag i Norge, som under Midnattsrocken i Lakselv samme år. Gruppen deltok på nytt i Eurovision Song Contest 2017 og skaffet da Moldova sin beste plassering i konkurransen til nå.
Fylkesvei 8560
Frem til 2019 hadde veien betegnelsen fylkesvei 856 og er primær fylkesvei.
Moldova i Eurovision Song Contest
Deltakere
Under er en liste over Moldovas deltakere, plasseringer og poeng i konkurransen siden debuten. {{legend|gold|Vinner}} {{legend|#dcdcdc|Andreplass}} {{legend|#ffdead|Tredjeplass}} {{legend|#e0ffff|Sisteplass}}
Stemmehistorikk
Oversikt over poeng til og fra Moldova i finaler siden debuten i 2005. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.
Tallene over omfatter bare poeng i finaler. Poeng som Moldova har fått og gitt i semifinaler, er ikke inkludert.
Édouard Fachleitner
Edouardo Fachtleiner (født 24. februar 1921 i Santa Domenica Vittoria i Italia, død 18. juli 2008) var en fransk syklist. Han var italiensk statsborger inntil 23. juni 1939.
I 1947 vant Fachleitner 11. etappe i Tour de France, og kom på andreplass sammenlagt. I 1948 vant han Dauphine Libere sammenlagt. I 1950 vant han GP de Romandie sammenlagt.
Norra Djurgården
Norra Djurgården er en bydel i Stockholms innerstad.
Området har tidligere vært kongelig jakteiendom, også kalt Djurgården (se også Södra Djurgården). Det eies og forvaltes av Kungliga Djurgårdsförvaltningen. Hele bydelen, med unntak av området omkring Kungliga Tekniska högskolan og Ruddammen, inngår i Ekoparken.
Norra Djurgården grenser til Hjorthagen, Östermalm, Ladugårdsgärdet og Vasastaden samt til bydelene Haga og Bergshamra i Solna kommune, samt til kommunene Danderyd og Lidingö.
Magnuseffekt
Magnuseffekt er en kraft på et roterende objekt med fart gjennom luft, gass eller væske. Kraften er rettet vinkelrett på fartsretningen.Effekten baserer seg ikke på Bernoullis prinsipp men på Newtons tredje lov, avbøyningskraften på objektet er en reaksjon på avbøyningen som objektet påfører luftstrømmen. Objektet "skyver" luften i den ene retningen, og luften skyver objektet i den andre retningen. Spesielt er en løftekraft ledsaget av en nedadbøyning av luftstrømmen. Det resulterer i en vinkelavbøyning i væskestrømmen, akter på objektet. Den siden av ballen som beveger seg framover beveger seg bort fra sin normale ballistiske bane. Dette gjelder fotballer, golfballer, bordtennisballer, kanonkuler osv. Prosjektiler som skytes ut uten rotasjon kan få en rotasjon med rotasjonsakse på tvers av fartsretningen og får forandret banen på grunn av magnuseffekten. Rifler og flere kanonløp og løp i andre skytevåpen har kanter i spiralform utover løpet som gir prosjektilet en rotasjon med rotasjonsaksen tilsvarende fartsretningen. På grunn av gyroeffekten hindrer dette rotasjon med akse på tvers av fartsretningen som kan gi annen retning for prosjektilet på grunn av magnuseffekten.
Magnuseffekten benyttet i dag til fremdrift av skip med rotorseil. Høye drivstoffpriser og regulering av skipsutslipp på grunn av global oppvarming har ført til økt interessen for alternative fremdriftsmetoder og seil er igjen blitt aktuelt.
Magnuseffekten har ingenting å gjøre med retningsendringen som ballen får når den spretter og friksjonen mellom ballen i spinn og underlaget gir ballen en annen retning.
Heinrich Gustav Magnus (1802–1870) beskrev denne effekten og eksperimenterte med den i 1853.
Megarididae
Megarididae tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen. De lever av plantesaft fra planter og trær.
Utseende
Små, svarte teger. I likhet med flere andre grupper av Pentatomoidea dekker scutellum så godt som hele bakkroppen. De er hvelvede, blanke, kraftig punkterte og minner om biller av familien mycelbiller (Leiodidae).
Levevis
Megarididae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. I alle fall noen av artene er knyttet til planter i myrtefamilien (Myrtaceae).
Stenbukkens vendekrets
Stenbukkens vendekrets, er den breddegraden (23° 26' 22" sør for ekvator), som solen når opp til senit ved nordlig vintersolverv ca. 22. desember. Grovt sett finner man den tropiske klimasonen mellom Stenbukkens vendekrets og Krepsens vendekrets.
Breddesirkelens lengde ved vendekretsene er 36 787,559 km. Den flytter seg over 14 m pr. år.
Verden rundt
Ved å starte på nullmeridianen og gå østover passerer Stenbukkens vendekrets gjennom 10 land:
! scope="col" | Koordinater ! scope="col" | Land, territorium, sjø eller hav ! scope="col" | Notater ! scope="row" style="background:#b0e0e6;" | Atlanterhavet ! scope="row" | 🇳🇦 Namibia ! scope="row" | 🇧🇼 Botswana ! scope="row" | Sør-Afrika ! scope="row" | Mosambik ! scope="row" style="background:#b0e0e6;" | Indiahavet ! scope="row" | Madagaskar ! scope="row" style="background:#b0e0e6;" | Indiahavet ! scope="row" | 🇦🇺 Australia ! scope="row" style="background:#b0e0e6;" rowspan="2" | Stillehavet ! scope="row" | 🇨🇱 Chile ! scope="row" | 🇦🇷 Argentina ! scope="row" | 🇵🇾 Paraguay ! scope="row" | Brasil ! scope="row" style="background:#b0e0e6;" | Atlanterhavet
Se også
Wendekreis (Breitenkreis)
Pont Alexandre III
Pont Alexandre III er en bro i Paris mellom Invalideplassen og Champs-Élysées over Seine som ble oppført til verdensutstillingen i 1900. Broen ble bygget for å markere det fransk-russiske vennskapet og ble oppkalt etter tsar Aleksander III av Russland.
De fire søylene
Ved hver broende er det søyler med statuer som forestiller personifiserte idealer («femer») sammen med den mytiske bevingede hesten Pegasus. Statuene er laget av ulike kunstnere:
Evfimios av Suzdal
Evfimios (født 1316, død 1. april 1404) var en munk og klosterforstander fra Suzdal og er i dag en helgen i den russisk-ortodokse kirken. Han ble født i 1316 i Nizjnij Novgorod i en gudfryktig og dydig familie. Han sluttet tidlig med å leke og startet i stedet med stor iver å lese og forstå evangeliet. Den unge mannen gikk ofte i kirken og sto der alene for at ingen skulle forstyrre han mens han bad til Gud.
Årene gikk og en dag hørte Evfimios ordene «Om noen vil følge etter meg, må han fornekte seg selv og hver dag ta sitt kors opp og følge meg» (Lukas 9,23) og bestemte seg for å vie sitt liv i Guds tjeneste. Ikke så langt borte fra Nizjnij Norgorod lå Petsjerskij kloster som var dedisert til Kristi himmelfartsdag, som ikke lenge før dette hadde blitt grunnlagt av Dionysius, munken av Grotteklosteret og venn av St. Sergij Radonezjskij (senere erkebiskop av Suzdal og metropolitt av Kiev (15. oktober 1384)). Til dette klosteret kom han for å bli munk gjennom løfte og velsignelse fra St. Dionysius.
Med stor iver og kjærlighet utførte han typiske munkegjerninger og etterlevde viljen til klosterforstandaren sin. Uansett hva han gjorde, som å bære vann, hogge ved, gjøre kjøkken- eller jordbruksarbeid, glemte han aldri at han tjente Gud. Evfimios jobbet utrettelig om dagen og sov nesten ikke om natten, da han i stedet heller bad. Han fastet hele tiden, spiste seg aldri mett og drakk bare vann. Gud gjorde han så følsom at han ikke en gang kunne spise brød uten å gråte. Menn i klosteret så handlingene hans og æret ham ikke som et menneske, men som en Guds engel på jorden.
I 1352 ville den gudfryktige knjazen av Suzdal Boris Konstantinovitsj bygge et kloster i Suzdal. Derfor bad han St. Dionisij om en som kunne bygge og være forstandar for det nye klosteret. Dionisij valgte da Evfimios.
På vei til Suzdal (5 km unna Gorokhovets) grunnla Evfimios med velsignelse fra sin forrige veileder katedralen oppkalt etter Basilios den store. Plassen der katedralen ble opprettet var et fint område ved en innsjø dypt inne i en skog. Dette området tilhørte Spaso-Efimov kloster frem til 1764 da det ble nedlagt. Evfimios stav er bevart i katedralen til klosteret. Etter å ha fått velsignelse fra Ioann ga Evfimios løfte om ikke å forlate klosteret som han hadde opprettet. Han tok en øks og laget seg en kiste av stein ved den nordlige inngangen til alteret. Liket hans ble lagt der da han døde 52 år seinere. Evfimios ble ansett av Ioann som arkimandrit.
Boris Konstantinovitsj, knjaz av Suzdal, så en gang Guds engel i alteret da svjatitel Ioann holdt en gudstjeneste (guddommelig liturgi). Engelen tjente sammen med Ioann og Evfimios. Klosteret utviklet seg fort og snart var det mer enn 300 munker der. Med Ioanns velsignelse bygde Evfimios en katedral oppkalt etter prepodobnyj Johannes Klimakos i klosteret, og deretter ble det bygd spisesal av stein ved siden av katedralen slik at munkene kunne samles der for å be og spise. Til minne om at knjazen av Suzdal, Andrej Konstantinovitsj, ble frelst av Evfimios da det var storm på Volga, ble Pokrovskij kloster bygd på venstresiden av elven Kamenka.
Prepodobnyj Evfimios levde et strengt munkeliv. Akkurat som Sergij Radonezjskij kledde han seg i vanlige munkeklær. Han var streng og upartisk både mot seg selv og de andre. Brønnen og bigården han laget for hånd ble et minnesmerke over han. Fattige og svake fikk mat i klosteret hans og syke fant et sted for å bli værende i ro og fred. Han betalte ofte for de som skyldte penger og de som var urettferdig dømt av en domstol eller av mektige mennesker. De kunne stole på nøytral hjelp og vern hos Evfimios.
Evfimios levde et dydig liv og ble en gammel mann. Da han følte at livet på jorden var i ferd med å ta slutt kalte han til seg munkene og fortalte dem mange trøstende ting. Han velsignet og tilga dem alle og ba om tilivelse.
Etter å ha inntatt nattverd 1. april 1404 døde prepodobnyj Evfimios fredelig i en alder av 88 år. Etter at han døde ble han kjent for mirakler og helbredelser. Romtjeneren Ciprianus brøt en gang klosterets regler ved å spise et måltid alene, noe som ikke var tillatt ettersom man bare skulle ha felles måltider. Evfimios kom til han i en drøm om natten med en stav og lysende lys i hendene. Romtjeneren angret seg, men glemte snart det hele. Etter neste besøk straffet Evfimios han ved å gi han lammelser i alle kroppsdeler. Ciprianus ble først helbredet ved kisten til Evfimios etter å ha innrømmet sin synd for alle.
Eternit
Eternit er et registrert varemerke for byggemateriale. Navnet kommer av at materialet skal kunne stå i all tid, dannet fra latin aeternus, «evig, evigvarende», jf. engelsk eternity, «evighet». Materialet ble mest lagd av asbestfibre blandet med sement i forholdet 1:9. Fordelen med eternit er at materialet holder seg uansett temperatur og vær. Eternit har bl.a. blitt brukt til å kle husvegger, og som takplater. En eternitvegg trenger ikke husmaling, slik f.eks. trevegger gjør. Eternit har god flammebestandighet, da det inneholder asbest. I Norge ble eternit mye brukt i 1950–60-årene. Etter hvert kom det frem at ved produksjon av og saging i eternit, ble det dannet helsefarlig støv. Dette er årsak til sykdommen asbestose, og er svært kreftfremkallende. Asbestose ble allerede oppdaget i begynnelsen av 1900-tallet. Lungekreft forårsaket av asbestose ble i Tyskland anerkjent som yrkessykdom så tidlig som i 1943. Eternit er klassifisert som spesialavfall.
I slutten av 1970-årene og i 1980-årene viste det seg at mange ansatte ved eternitfabrikker var blitt syke. I 1978 ble det innført forbud mot asbestholdige bygningsplater for innvendig bruk, og i 1979 ble forbudet utvidet til også å omfatte bygningsplater til utvendig bruk.
Norsk Eternit-Fabrikk startet produksjon av eternitplater i Slemmestad i 1946. Fabrikken var den eneste i Norge og var eid av Christiania Portland Cementfabrik, som i 1968 ble en del av Norcem. På det meste hadde fabrikken 350 ansatte og hadde en årsproduksjon på 70 000 tonn. Fabrikken ble nedlagt i 1980. Det nedlagte fabrikkanlegget ble grunnlaget for Bjerkås nærings- og industrianlegg.
Pixies
Pixies er et alternativt rockeband. Det ble grunnlagt i Boston, Massachusetts i 1986 og oppløst i 1993, for så å samles igjen i 2004. Pixies ble bare en moderat suksess i hjemlandet USA, men de ble store stjerner i Storbritannia og store deler av Europa.
Kaldvellelva
Kaldvellelva (også kjent som Stigselva, Stikselva, Kaldvella eller Grimelva) er en del av Stigselvvassdraget. Den ligger noen km øst for sentrum i Lillesand, og går fra Østre Grimevann til Kaldvellfjorden.
Kaldvellelva er unik på flere måter. I gamle dager la tresliperi og papirfabrikk grunnlag for et helt lite samfunn med egen butikk/landhandel, en butikk som holdt det gående til 1975. På Kalvild Træsliperi jobbet ca. 70-80 mann inntil det ble nedlagt på 1960-tallet. Vassdraget var preget av tømmerfløting, den tids transport av råvarene til papp- og papirfabrikken på Kaldvell.
Store deler av Lillesands befolkning, og en rekke turister, bruker de fine, opparbeidede turstiene som det er mange av både langs Kaldvellelva og ellers i Kaldvellområdet.
Pixies
Black Francis også kjent som Frank Black (ekte navn er Charles Thompson) (vokal, gitar), Joey Santiago (sologitar), Kim Deal (bassgitar, vokal), og David Lovering (trommer) er gruppens medlemmer. Musikken deres har en særegen sound, men er inspirert av punk og indierock i tillegg til andre sjangre.
Kaldvellelva
Den delen av Kaldvellelva som fører sjøørret ble etter restaurering (ferdig i 1994) åpnet for fiske i 1998. Det er sportsfiskeforeningen «Skitt Fiske Lillesand» som har gjort elva så populær, både blant lokale og tilreisende sportsfiskere. Alt i 1999 ble det tatt sjøørret på rundt 3 kilo i Kaldvellelva. Det er også tatt laks på over 3,4 kilo i elva. Årlig fangst i sesongen ligger på rundt 50-60 sjøørret, til tross for at den sjøørretførende strekningen bare er på ca. 900 meter.
Pixies
Francis var gruppens fremste låtskriver og sanger. Han har en særegen desperat, skrikende sangstil, og skriver ofte kryptiske sanger om spesielle tema, som uidentifiserte flygende objekter og surrealisme. Voldelige bilder fra Bibelen og referanser til mental ustabilitet, fysisk skade og incest kommer også ofte frem i hans tekster.
Kaldvellelva
Foreningen «Skitt Fiske Lillesand» har opparbeidet og vedlikeholder 14 fine, godkjente, tilrettelagte fiskeplasser langs Kaldvellelva. Videre har foreningen søkt om, og fått, tillatelse til å sette opp både gapahuk og fiskebrygge for handikappede. Dette arbeidet har foreningen gjort på dugnad med god hjelp fra Lillesand kommune.
Pixies
Deal bidro også til sanger og hennes ofte fjærlette stemme virket som en effektiv motvekt til Francis.
Kaldvellelva
Den sjøørretførende delen er som sagt bare ca. 900 meter, men videre oppover har elva flere hundre meter med stryk og fosser som til slutt ender i Østre og Vestre Grimevann. Her finnes blant annet trepigget stingsild, røyr, sik, lagesild, abbor, ål og ørret. Langs hele vassdraget fra utløpet nederst mot fylkesvei 420 (tidligere E-18) og opp til Østre Grimevann er det laget turstier på begge sider. Østre Grimevann er forøvrig drikkevannskilden for Lillesand. Kaldvellområdet er blitt turområde nummer én i Lillesand, både for dem som fisker og for turgjengere som bare vil kose seg ved en av de mange sitteplassene eller grillene som er satt opp i området.
Pixies
Musikalsk var Pixies så vidt forut sin tid. Samtidig som Pixies var i ferd med å gå i oppløsning holdt Nirvana på å spille inn Nevermind, platen som skulle komme til å bringe alternativ rock ut til et stort publikum for første gang.
Kaldvellelva
I nedre del av Kaldvellelva ved Sådehola er det bygget et amfi.
Guldäpplet
Guldäpplet er en svensk pris som årlig deles ut til en kunstner som er bosatt i eller har tilknytning til Västerbotten. Prisen ble innstiftet av Umeå Folkets hus. Prisen er på SEK 30 000 og kriteriet er «Ung i sin kunst».
Altamira do Paraná
Altamira do Paraná er en kommune i delstaten Paraná i sørregionen av Brasil.
Fylkesvei 839 (andre betydninger)
I Norge finnes fylkesvei 839 i de følgende fylkene:
Britta Bilač
Britta Bilač (født som Vörös den 4. desember 1968 i Saalfeld, Øst-Tyskland – nå Tyskland) er en tidligere høydehopper fra Slovenia. Hennes største meritt var EM-tittelen fra 1994 da hun også satte beste noteringen sin på 2,00 meter. Tidligere representerte hun DDR, hun giftet seg med den slovenske lengdehopperen Borut Bilač og ble slovensk statsborger i 1992.
Ouémé
Administrativ inndeling
Ouémé er delt inn i ni kommuner.
Saratoga (film)
Saratoga er en amerikansk romantisk komedie fra 1937, regissert av Jack Conway og produsert av Metro-Goldwyn-Mayer. I hovedrollene spiller Clark Gable og Jean Harlow. Filmen handler om en bookmaker som blir forelsket i datteren til en hesteoppdretter. Manus er skrevet av Anita Loos og Robert Hopkins.
Handling
Bookmakeren Duke Bradley (Clark Gable) overtar skjøtet til hestegården til sin gode venn Frank Clayton (Jonathan Hale), som dør kort tid senere. Franks datter Carol (Jean Harlow) er forlovet med millionæren Hartley Madison (Walter Pidgeon), men ønsker å vinne gården tilbake ved hjelp av egne veddemål, fremfor å ta imot penger fra Hartley. Duke ønsker derimot at Hartley skal vedde penger, for han tapte en betydelig sum penger på et veddemål Hartley gjorde for en stund siden.
Duke og Carol forelsker seg mens de reiser rundt og følger hesteløp. Hun forteller ham hva hun føler, men han virker mest interessert i å få penger fra Hartley. Duke forteller venninnen Fritzi (Una Merkel) at han ønsker å vinne penger fra Hartley for å gifte seg med Carol. Under det store løpet i Saratoga har Hartley veddet en stor sum penger hos Duke på en hest som Carol eier, mens Duke har veddet på hesten til Fritzi. Det blir så jevnt mellom hestene at det hele avgjøres på målfoto. Hesten til Fritzi vinner. Carol tar hånden til Duke etter at resultatet er klart. De to innleder et forhold og reiser sammen for å følge hesteløp.
Produksjon
Metro-Goldwyn-Mayer ønsket opprinnelig å låne Carole Lombard fra Paramount Pictures til rollen som Carol Clayton. Da dette ikke gikk, var filmen planlagt med Clark Gable og Joan Crawford i hovedrollene, før Jean Harlow til slutt fikk den kvinnelige hovedrollen. Saratoga ble den sjette og siste filmen der Gable og Harlow spiller sammen. Walter Pidgeon ble lånt fra Universal Pictures til rollen som Hartley Madison. Han signerte kontrakt med MGM i 1938. Innspillingen startet 22. april 1937. Etablerende scener ble filmet i Saratoga i New York og Lexington og Louisville i Kentucky. Harlow slet med dårlig helse under innspillingen og døde uventet av nyresvikt 7. juni, da filmen nesten var fullført. MGM vurderte å spille inn filmen på nytt med Virginia Grey i hovedrollen, men etter press fra publikum bestemte filmselskapet seg likevel for å gi ut filmen med Harlow i hovedrollen. Innspillingen startet i midten av juni. De resterende scenene ble filmet med Mary Dees, som bare ble filmet bakfra eller med ansiktet delvis skjult, mens Paula Winslowe bidro med stemmen.
Mottakelse
Filmen tjente 3,3 millioner dollar og ble årets mest innbringende for MGM. Kritikerne var stort sett positive. Time skrev at filmen «undersøker den lysere siden av den seriøse sporten hesteveddeløp med like mye god forstand som god humor.» Anmelderen mente at det muligens var Harlows beste film. Variety roste Harlows prestasjoner og mente at det var «blant hennes beste». De komiske scenene med henne og Gable ble spesielt trukket frem. Anmelderen mente også at scenene med Harlows erstatter var så godt laget at det ikke var lett å se at det ikke var henne. Innsatsen til Barrymore, Merkel og Morgan ble beskrevet som «fantastisk». Marguerite Tazelaar i New York Herald Tribune ble trist av filmen og syntes Harlow «ser syk ut mye av tiden», men at hun hadde «noen korte glimt av naturlig briljans som komiker». Tazelaar skrev videre: «Saratoga er, på en måte, en nekrolog for en nydelig person og en talentfull skuespillerinne.»
Marley & Me (film)
Marley & Me er en amerikansk dramakomedie fra 2008, regissert av David Frankel, med Owen Wilson og Jennifer Aniston i hovedrollene.
Handling
John (Owen Wilson) og Jennifer Grogan (Jennifer Aniston) har nettopp giftet seg og flyttet til Florida, der de er svært lykkelige. Men så skaffer familien seg en hund, som de kaller Marley, samtidig som de får to barn til verden. Marley viser seg å være en ganske så balstyrig og impulsiv hund, og han setter både huset og familielykken på prøve.
Ensliges Landsforbunds Boligbyggelag
Ensliges Landsforbunds Boligbyggelag var et boligbyggelag i Oslo som ble startet 19. januar 1984.
Boligbyggelaget hadde vel 850 medlemmer og forvaltet 567 boliger i 9 borettslag i Oslo og Bærum. Boligbyggelaget fusjonerte med OBOS i august 2016.
Ensliges Landsforbunds Boligbyggelag var en del av Norske Boligbyggelags Landsforbund (NBBL).
Astrid Sommer
Astrid Sommer (født 21. mai 1906 i Kristiania, nåværende Oslo, død 9. april 1990) var en norsk skuespiller.
Hun var tilsatt ved Det Norske Teatret 1922–1976, der hun var en av de fremste skuespillerne. Menneskekunnskap, varme og et barskt humør preget Sommers viktigste roller, som Maren Dokter i Arne Garborgs Læraren og i tittelrollen i Bertolt Brechts Mor Courage. Av Ibsen-roller spilte hun blant annet Mor Aase i Peer Gynt og tante Julie i Hedda Gabler.
Sommer spilte også gammelfasteren «Kvitugla» i Olav Duuns Medmenneske, i sju oppsetninger av stykket – fra uroppførelsen i 1937 til 1976. Hun spilte madam Endresen i begge filmatiseringene av Oskar Braatens Bak høkerens disk: Godvakker-Maren (1940) og Kjære Maren (1976).
Hun var søster av skuespilleren Johanne Bruhn og gift med skuespilleren Alf Sommer.
Nagle
En nagle som også kalles klinke, klinknagle eller nite er en mekanisk festeanordning som består av en slett sylinder med et preformet hode i en ende. Nagler brukes til å forbinde to arbeidsstykker ved at de settes i et forboret hull med hodet på den ene siden og et motstående hode formes av den frie enden slik at det oppstår et mothold. Ofte betegnes de groveste naglene klinker og de fineste niter, men dette er ikke konsekvent. Denne sammenføyningsprosessen kalles nagling, klinking og niting og større konstruksjoner som er laget på denne måten er klinkbygget.
Typer av nagler
Blindnagler er hule og leveres med en stamme med et lite hode gjennom senterhullet. Det er vanlig med nagle i aluminium og stamme i stål. Hele enheten settes i det forborede hullet, og en bruker en blindnagletang med mothold og en mekanisme som trekker stammen med hode inn i naglens hull slik at denne ekspanderer og danner et mothold. Stammen har en svekkelse under hodet som ryker ved en fast trekkraft slik at kun selve naglen blir igjen. Denne operasjonen kan utføres fra en side, derav navnet.
Klinkbyggede og naglede konstruksjoner
Klinkbygde konstruksjoner i stål var det vanligste fram til andre verdenskrig, da sveising ble mer vanlig. Skip, rør, dampkjeler, og fagverkskonstruksjoner i broer og skyskrapere var gjerne klinkbygget. Klinkbygging er mer arbeidskrevende enn sveising, men gir noe fleksibilitet i sammenføyningen slik at sprekkdannelse ikke så lett oppstår. Sprekkdannelse var et problem i tidlige sveiste konstruksjoner og nagling foretrekkes fremdeles f.eks i flykonstruksjoner der lav vekt og høy styrke er viktig.
Dødssynden
Dødssynden er den femte boken i serien om sagaen om Isfolket av den norske forfatteren Margit Sandemo. Bokserien ble gitt ut fra 1982 til 1989. Bokserien er en slektssaga som følger slekten Isfolket gjennom århundrene.
Stian Hole
Stian Hole (født 20. mars 1969) er en norsk grafisk designer, illustratør og forfatter av barnebøker.
Dødssynden
Handling i Dødssynden
Spirituelle Cecilie Meiden, Tengels datterdatter, var kommet i ulykke. Hun var gravid- med sognets dypt ulykkelige prest. Cecilie hadde ikke hatt noen følelser for presten, det var hennes gode venn Alexander Paladin hun hadde tenkt på. Alexander hadde forøvrig større problemer. Han skulle til retten, for ryktene sa at han hadde tilbøyligheter som ble straffet med døden: homofili.
Stian Hole
Bakgrunn og arbeid
Hole er oppvokst på Hokksund. Han er utdannet ved Statens håndverks- og kunstindustriskole i Oslo.
Dødssynden
Handling i Dødssynden
Ettersom Cecilie og Alexander alltid hadde vært gode venner, bestemmer de seg for å inngå et fornuftsekteskap. Cecilie- som har følelser for Alexander- går inn i ekteskapet med klare øyne, og vissheten om at hun aldri vil vinne Alexanders kjærlighet. Alexander ville ta i mot det kommende barnet med åpne armer, ettersom han ikke kunne skaffe seg en arving selv.
Stian Hole
Bakgrunn og arbeid
Som designer har Stian Hole arbeidet med emballasje, firmaprofiler, logoer, typografi, frimerker og bokdesign, særlig mange bokomslag, blant annet til romaner av Kjartan Fløgstad, Lars Saabye Christensen, Jostein Gaarder og Jan Guillou.
Dødssynden
Handling i Dødssynden
Kort tid etter bryllupet må Alexander reise ut i felten. I krigen blir han hardt skadd, og ligger i syketeltet for en lang tid. Sykteteltet er usedvanlig rent, og når han endelig får snakket med feltskjæren, får han seg en stor overraskelse. Til hans store forskrekkelse er det Cecilies legekyndige fetter Tarjei Lind av Isfolket som er legen i syketeltet. Men når Alexander forklarer at han er Cecilies ektemann er Tarjeis forskrekkelse større enn hans. Alexanders krigsskade er meget alvorlig, og han vil mest sannsynlig være lam fra livet og ned for resten av sitt liv. Han ble skutt i ryggen av fienden, og det er umulig for Tarjei å få kulen ut igjen.
Stian Hole
Bakgrunn og arbeid
Han debuterte som forfatter i 2005 med boka Den gamle mannen og hvalen, som han mottok Kulturdepartementets debutantpris for, og fulgte opp med den eksistensielle Garmanns sommer året etter, som ble tildelt Brageprisen i klassen barnebok. Han har høstet flere priser siden, også i utlandet, og bøkene er oversatt til mange språk. Stian Hole har i tillegg vunnet priser for designarbeidene, blant annet flere ganger i Årets vakreste Bøker. Bøkene er illustrert med kollasjer laget ved hjelp av Photoshop.
Dødssynden
Handling i Dødssynden
Uheldigvis mister Cecilie barnet etter et katastrofalt uhell. Hun falt av en hest, og riene satte inn. Barnet var dødfødt. Alexander Paladins søster Ursula Paladin er til stor støtte for Cecilie etter uhellet, og innser endelig Cecilies kjærlighet til hennes bror.
Stian Hole
Bakgrunn og arbeid
Stian Hole bor og arbeider i Oslo.
Dødssynden
Handling i Dødssynden
Når Alexander er frisk nok til å komme hjem, behandler Cecilie ham med varsomme hender, og de gjør øvelser hver kveld for å få liv i benene hans igjen. Etter å ha bøyd det ene benet hans for langt fram skriker Alexander til. Han blør ut av såret på ryggen- Cecilie hadde tatt for hardt i. Dagene går, men såret hans vil ikke gro. Cecilie prøver å tilkalle sin fetter Tarjei på overnaturlig vis- og lykkes. Når Tarjei har fått undersøkt såret, finner han ut at kulen har flyttet seg. Den er nå synlig, og Tarjei får tak i den med varsomme hender. En ny legelsestid begynner for Alexander- såret må få gro fullstendig igjen uten forstyrrelser. Alexander kan sakte og smått gjennbygge muskulaturen, og snart er han på beina igjen. Men etter en stund finner han ut at han ikke liker Cecilie bare som venn.
Ekte rever
Ekte rever (Vulpes) kalles også reveslekten, og er som sådan en naturlig gruppe med rovpattedyrarter i hundefamilien. De fleste deler ekte rever inn i 12 arter, men det hersker en viss uenighet om systematikken. Såkalte ekte rever tilhører hundefamilien og har en rekke morfologiske og adferdmessige fellestrekk. Bare rødrev finnes naturlig i Norge og Norden som sådan, i det fjellreven tilhører en egen slekt. Alle artene i denne slekten kjennetegnes med at øynene har spalteformede pupiller.
Inndeling
Det er fortsatt uenighet om inndelingen av ekte revene. Noen forskere anser kitrev (V. macrotis) og swiftrev (V. velox) som så like at de bør klassifiseres som underarter av samme art, andre mener de er distinkte nok til å være egne arter. Det høye antallet (64) diploide kromosomer hos fennek volder også flere forskere problemer med hensyn til systematikken, siden de andre artene i denne gruppen tildels har langt færre kromosomer. Rødrev har til sammenligning kun 36 kromosomer og fjellrev 50 kromosomer (Wayne, 1997).
Eksterne lenker
True fox
Whatever You Want (sang)
«Whatever You Want» er en sang skrevet av Andrew Baker, Fred Zarr og Taylor Dayne som ble spilt inn og gitt ut på singel med Tina Turner i 1996. Sangen ble også gitt ut på albumet Wildest Dreams senere samme år. Singelen kom på 2.-plass i Spania, 5.-plass i Italia, 9.-plass i Finland, 16.-plass i New Zealand, 18.-plass i Nederland og Sveits, 23.-plass i Storbritannia, 26.-plass i Belgia, 27.-plass i Østerrike, 36.-plass i Sverige og 58.-plass i Tyskland. Musikkvideoen ble regissert av Stephane Sednaoui.
Elisabeth Sønstevold
Elisabeth Sønstevold (født 7. september 1942 i Stockholm) er en norsk harpist.
Hun har spilt i Oslo Filharmoniske Orkester siden høsten 1967, der hun blant annet trakterte en Lyon & Healy fra før den andre verdenskrig. Videre har hun utgitt plate med Per Øien (1992).